# data[].attributes.body
Mér fannst bókin frekar spennandi en mér fannst svolítið ruglandi þegar það var farið aftur í tímann og svo var sagan að gerast á tveimur stöðum í einu og á einum af þeim stöðum var verið að ferðast mikið um. Mér finnst bókakápan ekkert sérstaklega spennandi en hún er bara fín, mér fannst leturstærðin góð en væri gott ef að það væru gæsalappir utan um þegar þau tala.

# data[].attributes.body
Í sögunni segir frá hversu mikil menningarmunur er t.d. á Íslandi og Sýrlandi. Hvernig enn þann dag í dag eru stríð og fólk þarf að flýja frá heimalandinu sínu en aðrir lifa bara góðu lífi í öruggu landi með nægan pening. Við þurfum að muna hversu heppin við erum að við höfum þau réttindi sem að við höfum.

# data[].attributes.body
Viktor: Viktor er 17 ára strákur og þeir Ishmael hittust í rútuferðinni á leið til Aleppo. Hann hefur misst alla fjölskylduna sína. Hann er á leið til Goslar í Þýskalandi til þess að búa með vini sínum Jamal.
Jidu: Jidu er afi Ishmaels og er gamall og grár. Hann er oft mjög ruglaður og er hættur að trúa. Hann átti konu sem að hét Nadía og hún var í hjólastól og dó þegar sprengjurnar byrjuðu að detta.
Selma: Selma er 15 ára stelpa sem að átti heima í Aleppo fyrir ofan Ishmael áður enn að hún og fjölskylda hennar flúði Sýrland og fóru til Íslands. Selma er dauðhrædd við lögregluna sem að er örugglega vegna þess að þegar hún var að flýja Sýrland fékk hún vonda reynslu með lögregluna. Selma er rosalega góð í stærðfræði og skrifar ljóð, bæði á Arabísku og Íslensku. Hún á eina systur, Línu sem að hún deilir herbergi með, bróður sem að heitir Aron og móður sem að heitir Noor.

# data[].attributes.body
Aðal persóna bókarinnar heitir Ishmael og hann er 15 ára. Ishmael er frá Aleppo, Sýrlandi.
Hann er hávaxinn, með krullað hár og stór augu. Hann er dökkur á hörund og með stórar og þykkar augabrúnir.
Hann átti móður og systur enn þau dóu í sprengingunni. Hann átti pabba sem að var tekinn í burtu og líka afa sem að hét Jidu og hann dó á sjóferðinni.
Ishmael er mjög ákveðinn að komast til Selmu og reynir allt sem að hann getur til að komast til hennar.

# data[].attributes.body
Ytri Tími: Sagan gerist í nútímanum og við vitum það vegna þess að enn í dag er fólk að flýja frá heimilinu sínu og stríð eru enn í gangi.

Innri Tími: Innri tíminn er kannski sirka um 8 ár vegna þess að sagan flakkar um frá nútímanum í gamladaga þegar Ishmael var sjö ára og fjölskylda hans og Karam fjölskyldan lifa góðu lífi saman.

# data[].attributes.body
Sagan er um ungan strák sem að heitir Ishmael. Borgin hans varð fyrir sprengiárás þar sem móðir hans og systir létust. Þá fer hann með afa sínum Jidu og flýr til Zataari flóttamannabúðanna. Í rútunni þangað hittir hann strák sem að heitir Viktor og þeir halda áfram ferðinni saman. Um leið er verið að segja sögu Karam fjölskyldunar. Þau eru flótta fjölskylda frá Aleppo og eiga heima á Íslandi. Vinkona Selmu, Kamilla er lögð í einelti og bróðir Selmu Aron hjálpar þeim að hefna sér á þeim sem lögðu hana í einelti. Í Zaatari hitta Ishmael, Viktor og Jidu Marwan og Asil. Þau keyra þá öll saman til Amman í Jórdaníu og fljúga þaðan til Kartúm. Á leiðinni til Súdan ræna ræningjarnir Asil og Marwan og strákarnir heyra byssuskot. Þaðan fara þeir í aðra rútu og seinna í sjóferð. Þar eru miklar öldur og Jidu dettur úr. Ishmael er alveg að gefast upp þegar björgunarskip kemur og bjargar öllum í bátnum. Eftir það sendir vinur Viktors til þeirra pening og þeir komast til Goslar í Þýskalandi. Síðan fer Ishmael til Íslands með ólöglegu vegabréfi og þarf að fara í yfirheyrslu og finnur Salí.

# data[].attributes.body
Sagan gerist á mörgum stöðum í einu eins og t.d. á Íslandi, Aleppo, Zaatari og Þýskalandi. Þeir flýja frá Aleppo í Sýrlandi og yfir Evrópu til Þýskalands og Íslands, þannig að sagan gerist á mjög mörgum löndun og borgum.

# data[].attributes.body
Höfundur sögunnar - Kristín Helga Gunnarsdóttir

Útgefandi - Mál og menning

Útgáfustaður - Reykjavík

Útgáfuár - 2017

Blaðsíðufjöldi - 234 bls.